Teithiau hedfan uniongyrchol o Gaerdydd i Gran Canaria
Gran Canaria Paradwys i anturiaethwyr
Mae'r gyrchfan hon yn cynnig amrywiaeth o ddewisiadau i unrhyw deithiwr. Bydd amrywiaeth y mynyddoedd, y tir deiliog, y traethau tywodlyd ac 147 milltir o arfordir yn cynnig mwy na digon o ddewis i chi!
Gall y sawl sy'n dymuno treulio'u hamser yn crwydro'r ynys fwynhau'r cyfleoedd niferus i heicio neu logi beic i deithio ar hyd amrywiaeth o lwybrau. Pan fydd twristiaid wedi danto ar y tir, gallant syrffio'r tonnau neu blymio i ddyfnderoedd y môr. Wedi iddi nosi, daw'r ynys yn fyw a bydd amrywiaeth o farrau a bwytai yn eich diddanu tan y wawr!
Bydd milynau o ymwelwyr yn dychwelyd i'r ynys hon bob blwyddyn, felly a yw'n bryd i chi ddarganfod Gran Canaria?
Plymiwch i'r dyfnderoedd. Mae Gran Canaria yn le enwog am sgwba-blymio oherwydd dyma un o'r llefydd gorau i blymio yn Ewrop. Cadwch lygad am y Pysgodyn Parot lliwgar!
Dringwch dŵr. Bu angen 400 mlynedd i adeiladu cadeirlan Las Palmas ac mae'n cynnig golygfeydd gwych o'r ynys.
Mwynhewch ychydig o bensaerniaeth yr Ynysoedd Dedwydd. Ewch i Casa-Museo de Colón sy'n hardd iawn y tu mewn ac mae'n cynnwys gwybodaeth am gyfraniad yr Ynysoedd Dedwydd at fasnach longau'r Iwerydd. Mae'r mynediad am ddim hefyd!
Chwiliwch am ychydig o le. Gall y traethau fod yn brysur iawn yn ystod y tymor brig, felly ewch i Montaña de Arena, a elwir hefyd yn Fynydd y Tywod, a bydd yn teimlo fel bod ar eich traeth preifat eich hun!
Ewch i'r parc. I fwynhau diwrnod i'r teulu, y lle gorau yw Parc Palmitos sy'n gartref i lawer o anifeiliaid, yn cynnwys dolffiniaid ac adar ecsotig!